|  |
| --- |
|  |

aftale om teknisk rådgivning og bistand

|  |  |
| --- | --- |
| mellem  OG | [Navn på menighedsråd]  [NAVN PÅ TOTALRÅDGIVEREN] |

aftale om teknisk rådgivning og bistand i forbindelse med [Indsæt navn på projektet]

|  |  |
| --- | --- |
| MELLEM | [Indsæt navn på menighedsråd]  (CVR nr. [Indsæt])  [Indsæt adresse]  [Indsæt postnummer og by]  (**"Bygherren"**) |
|  |  |
| OG | [Kontraktpart 2]  (CVR nr. [Kontraktpart 2's CVR-nr.])  [Kontraktpart 2's adresse]  [Kontraktpart 2's postnr./by]  ("**Totalrådgiveren"**) |
|  | (begge tilsammen benævnt **"Parterne"** og hver for sig en **"Part"**) |
|  | Godkendt den xx.xx.20xx af XX provstiudvalg for så vidt angår den økonomiske ramme. |

1. baggrund

[Indsæt kort beskrivelse af baggrunden for aftalen]

1. definitioner

Udover de i ABR18 § 2 anførte definitioner skal nedenstående udtryk, hvor andet ikke konkret er anført eller åbenbart fremgår af sammenhængen i denne Aftale, have den her anførte betydning:

|  |  |
| --- | --- |
| **"Aftalen"** | Denne aftale med tilhørende bilag. |
| **”ATR”** | Opgørelse af aktivitet, tid og ressource påkrævet til løsning af en opgave. |
|  |  |
| **"Budget"** | Anvendes som betegnelse for de budgetter for bygge- og anlægsarbejder/varer, som aftales mellem Bygherren og Totalrådgiveren. |
| **"Frist(er)"** | De i Aftalen anførte afleverings- og mellemfrister. |
| **"Nøgleperson(er)"** | De nøglepersoner, som er beskrevet i Aftalens afsnit 5, og som i Aftalen forudsættes at skulle udføre Ydelserne. |
| **"Opgave(n)"** | Del af Totalrådgiverens Ydelser (afgrænset ved ATR). |
| **"Timepris(er)(ne)"** | De i Totalrådgiverens tilbud specificerede timepriser. |
|  |  |
| **"Ydelserne"** | Samlet betegnelse for ydelser, leverancer og materialer som Totalrådgiveren skal levere i henhold til Aftalen og dennes bilag. I det omfang Optioner udnyttes, omfattes disse tillige af definitionen. |
|  |  |

1. Aftalegrundlaget

Parternes aftalegrundlag udgøres af følgende dokumenter:

1. Aftalen
2. Ydelsesbeskrivelse: Byggeri og Landskab 2018 (bilag 1) samt Afgrænsning af rådgiverydelser 2018 (bilag 2)
3. ABR 18 (bilag 3)
4. Hovedtidsplan (bilag 4)
5. Totalentreprenørens ansvarsforsikringspolice (bilag 6)
6. Totalrådgiverens tilbud (bilag 7)

I tilfælde af uoverensstemmelse mellem ovenstående bilag, gælder bilagene forud for hinanden i den nævnte prioritet, dog således at Totalrådgiveren altid skal levere største ydelse.

Den i punkt 3.1 anførte prioritetsrækkefølge erstatter ABR 18 § 4, stk. 6.

1. YDELSERNE

Rådgivningen udføres som totalrådgivning.

Totalrådgiveren er forpligtet til at udføre Ydelserne på de vilkår, som fremgår af Aftalen og dennes bilag, herunder "Ydelsesbeskrivelse: Byggeri og Landskab 2018" (Link til ydelsesbekrivelsesskema) samt "Afgrænsning af rådgiverydelser 2018". Såfremt Bygherre udtrykker særlige krav til Ydelserne, skal disse tilsvarende opfyldes af Totalrådgiveren.

Ydelserne skal til enhver tid være i overensstemmelse med gældende lovgivning, samt relevante tekniske og/eller faglige standarder og vejledninger.

Totalrådgiveren skal senest i forbindelse med Aftalens indgåelse over for Bygherren påpege eventuelle mangler eller uhensigtsmæssigheder i det tekniske grundlag for Projektet. Herefter bærer Totalrådgiveren det fulde projekteringsansvar for Projektet, idet Totalrådgiveren ikke kan påberåbe sig fejl i det tidligere udarbejdede materiale.

Totalrådgiveren skal mindst (hver 3./6. måned) deltage i et evalueringsmøde, hvor Totalrådgiveren og Bygherren sammen drøfter forløbet af Parternes samarbejde. Bygherren indkalder til dette evalueringsmøde. Evalueringsmødet supplerer, men træder ikke i stedet for, de i ABR18 §§ 27-30 fastsatte møder.

1. Underrådgivere og Nøglepersoner

Til opfyldelse af Aftalen har Totalrådgiveren knyttet følgende underrådgivere:

[Indsæt navn]

(CVR nr. [Indsæt CVR nr])

[Indsæt adresse]

[Indsæt postnummer og by]

Klienten har udpeget følgende som kontaktperson(er) for opgaven:

|  |  |  |  |
| --- | --- | --- | --- |
| **Funktion** | **Navn** | **E-mail** | **Telefon** |
|  |  |  |  |
|  |  |  |  |

Underrådgiver(ne) er godkendt af Bygherren, og kan ikke uden Bygherrens skriftlige godkendelse udskiftes. Ønsker Totalrådgiveren at knytte yderligere underrådgivere til én eller flere Opgaver i henhold til Aftalen, kræver det ligeledes Bygherrens forudgående skriftlige godkendelse.

Som Totalrådgiverens Nøglepersoner er udpeget følgende:

|  |  |
| --- | --- |
| **Funktion** | **Titel, navn, telefonnummer og e-mail** |
| Projekteringsleder |  |
| Arbejdsmiljøkoordinator for projektering |  |
| Byggeleder |  |
| Arbejdsmiljøkoordinator for udførelse |  |

Totalrådgiveren er forpligtet til at anvende Nøglepersonerne, og disse skal således være til rådighed for opgaven i nødvendigt omfang.

Totalrådgiveren må ikke udskifte Nøglepersoner uden Bygherrens forudgående skriftlige godkendelse. Såfremt en Nøgleperson bliver indisponibel på grund af forhold, som er uden for Totalrådgiverens indflydelse (f.eks. fratræden, dødsfald m.v.), skal Totalrådgiveren straks foreslå en ny Nøgleperson med minimum tilsvarende kompetencer, forudsætninger og kvalifikationer til varetagelsen af den pågældende funktion.

Såfremt en Nøgleperson efter Bygherrens vurdering giver anledning til berettiget kritik, samarbejdsvanskeligheder eller lignende, kan Bygherren, efter forudgående drøftelse med Totalrådgiveren, kræve den pågældende udskiftet. I så fald skal Totalrådgiveren straks foreslå en ny Nøgleperson med minimum tilsvarende kompetencer, forudsætninger og kvalifikationer til varetagelsen af den pågældende funktion, til Bygherren for godkendelse.

Eventuelle udskiftninger i Totalrådgiverens Nøglepersoner berettiger ikke til tidsfristforlængelse eller nogen form for økonomisk vederlag eller kompensation, uanset årsagen til udskiftningen.

I tilfælde af Totalrådgiverens manglende overholdelse af et eller flere vilkår i afsnit 5.2, 5.4, 5.5 eller 5.6 er der tale om væsentlig, hævebegrundende misligholdelse, hvorefter Bygherren kan ophæve Aftalen i overensstemmelse med det anførte afsnit 11.3.

I stedet for ophævelse, kan Bygherren, hvis Totalrådgiveren ikke har opfyldt sine forpligtelser senest 14 Arbejdsdage efter skriftligt påkrav, opkræve en bod på kr. 10.000,00 pr. Nøgleperson og kr. 50.000,00 pr. underrådgiver.

1. TOTALRådgiverens fuldmagt og eventuel omprojektering
   1. 6.1 Totalrådgiveren har ikke bemyndigelse til på Bygherrens vegne at indgå aftaler om ændring i arbejdets kvalitet, omfang og tidsfrister, uden forudgående godkendelse fra Bygherren.
   2. Viser det sig, at dele af Projektet som følge af Totalrådgiverens forhold er mangelfuldt, skal Totalrådgiveren afhjælpe manglen uden vederlag, herunder ved at foretage den fornødne omprojektering. Tilsvarende skal Totalrådgiveren uden vederlag yde bistand til Bygherren i forbindelse med håndteringen af indsigelser om, at Projektet er mangelfuldt.
   3. Medmindre andet fremgår herover, skal Totalrådgiverens omprojektering ske i overensstemmelse med Aftalen og dennes bilag, samt i samarbejde med Bygherren.
   4. Hvis det økonomiske grundlag for den samlede opgaves løsning, efter indhentning af priser/licitation viser sig at være overskredet, revideres projektet i samarbejde mellem Bygherren og Totalrådgiveren uden vederlag. Dette gælder uanset honoreringsform.
   5. Projektændringer foranlediget af afslag fra offentlige myndigheder omprojekteres og revideres vederlagsfrit af Totalrådgiveren.
2. Økonomisk grundlag for den samlede opgaves løsning

* 1. VALG A: ØKONOMISK OVERSLAG Den økonomiske ramme er foreløbigt fastlagt som et summarisk overslag omfattende arbejdet til og med ydelsesbeskrivelsens pkt. 5, hvilket vil sige til og med udførelse af udbudsprojekt. Overslaget er vedlagt Aftalen som bilag 5. Rammen fastlægges endeligt efter indhentning af priser/afholdt licitation i en skriftlig tillægsaftale mellem Parterne. Tillægsaftalen er betinget af godkendelse fra Den godkendende myndighed, og Totalrådgiveren må ikke igangsætte yderligere arbejde, før godkendelsen foreligger.

ELLER

* 1. VALG B: MAKSIMERET BUDGETBudgetrammen for de samlede udgifter til opgavens løsning er maksimeret til kr. [Indsæt beløb], eksklusive moms. Budgetrammen indeholder [Indsæt procent] % til uforudsete udgifter samt [Indsæt procent] % til honorar til Totalrådgiveren. Budgetrammen baserer sig på Totalrådgiverens prisestimat, der vedlægges som bilag 5. Beløbet reguleres ikke ved indeks, som følge af prisstigning på materialer og arbejdskraft eller på anden måde.
  2. Den økonomiske ramme kan ikke overskrides uden Bygherrens skriftlige accept, der er betinget af godkendelse fra Den godkendende myndighed. Kan rammen ikke udvides, er Totalrådgiveren forpligtet til at foretage omprojektering uden vederlag, jf. pkt. 6.4.

1. honorar

* 1. ANVENDES VED VALG A: ØKONOMISK OVERSLAGTotalrådgiverens honorar beregnes efter medgået tid inden for en maksimal ramme på kr. [Indsæt beløb] eksklusive moms. Det samlede honorar fastlægges i den efterfølgende tillægsaftale, jf. pkt. 7.1. Honorar efter dokumenteret timeforbrug beregnes ud fra følgende timesats(er):

|  |  |
| --- | --- |
| Stillingsbetegnelse | Honorar pr. time, eksklusive moms |
|  |  |
|  |  |

ELLER

* 1. ANVENDES VED VALG B: MAKSIMERET BUDGETHonoraret er aftalt til [Indsæt procent] % af de realiserede byggeudgifter.
  2. Totalrådgiveren er alene berettiget til at modtage vederlag i det omfang Totalrådgiveren har udført Ydelserne i overensstemmelse med Aftalen og dennes bilag. Udbetaling af honoraret sker i overensstemmelse med ABR18 § 34.
  3. Totalrådgiverens fakturaer skal være specificerede, således at det tydeligt fremgår, (1) hvilke(n) Ydelse(r), der er præsteret, (2) hvilke(n) Nøgleperson(e) der har udført Ydelserne, samt (3) den anvendte tid for hver Nøgleperson.
  4. I forbindelse med Aftalens indgåelse oplyser Bygherren de nærmere krav til fakturaens udformning og fremsendelse.
  5. Arbejde, for hvilket Totalrådgiveren anser sig berettiget til mérbetaling i (ekstraarbejde), må ikke iværksættes uden skriftlig accept fra Bygherren, hvilken er betinget af godkendelse fra Den godkendende myndighed.
  6. Udlæg til for eksempel (kørsel, tog, overnatning, fortæring, abonnementsordninger, kopiering) refunderes efter regning i overensstemmelse med ABR 18 § 34 stk. 4.

1. arbejdsklausul
   1. Totalrådgiveren skal sikre, at de ansatte som Totalrådgiveren og eventuelle underrådgivere beskæftiger under Aftalen, til enhver tid har løn og ansættelsesforhold, som ikke er mindre gunstige end dem, der gælder for arbejde af samme art i henhold til overenskomst indgået af de inden for det pågældende faglige område mest repræsentative arbejdsmarkedsparter i Danmark, og som gælder på hele det danske område ("Arbejdsklausul(en)").
   2. Totalrådgiveren skal i forbindelse med Aftalens indgåelse over for Bygherren redegøre for, hvordan han påtænker at sikre Arbejdsklausulens opfyldelse. Bygherren kan til enhver tid udbede sig relevant dokumentation for, at løn- og arbejdsvilkår for arbejdstagerne lever op til dette afsnit 9. Totalrådgiveren skal, efter skriftligt påkrav, fremskaffe relevant dokumentation fra såvel egne som eventuelle underrådgiveres arbejdstagere. Dokumentationen skal være Bygherren i hænde senest 5 Arbejdsdage efter påkravets modtagelse. Relevant dokumentation kan f.eks. være lønsedler, lønregnskab, ansættelseskontrakter eller ansættelsesbeviser.
   3. Overholder Totalrådgiveren ikke Arbejdsklausulen, kan Bygherren tilbageholde og modregne vederlag til Totalrådgiveren med henblik på at tilgodese sådanne krav.
   4. Opfylder Totalrådgiverens eventuelle underrådgivere ikke nærværende klausul, kan Bygherren sanktionere den manglende opfyldelse over for Totalrådgiveren, som var det Totalrådgiveren selv, der misligholdte Aftalen.
   5. Totalrådgiveren kan endvidere pålægges at betale en dagbod på kr. 5.000,00 pr. kalenderdag Arbejdsklausulen ikke overholdes.
   6. Totalrådgiveren eller dennes underrådgiveres manglende overholdelse af Arbejdsklausulen udgør væsentlig misligholdelse af Aftalen, jf. ABR18 § 55, stk. 1, litra a).
2. praktik
   1. Totalrådgiveren skal sikre, at mindst én af de medarbejdere, som beskæftiges i medfør af Aftalen er under uddannelse.
   2. På Bygherrens anmodning skal Totalrådgiveren dokumentere, at pkt. 10.1. er opfyldt.
   3. Totalrådgiveren skal give skriftlig meddelelse til Bygherren, hvis en stilling, som skal besættes med en medarbejder under uddannelse, ikke har kunnet besættes i en periode på mere end 10 uger.
3. MISLIGHOLDELSE
   1. Der foreligger misligholdelse, hvis Totalrådgiveren ikke opfylder sine forpligtelser i medfør af Aftalen, eller hvis Ydelserne i øvrigt ikke svarer til det, som Bygherren med rimelighed kan forvente, jf. ABR18 § 42, jf. § 9.
   2. Mangler ved Ydelserne skal af Totalrådgiveren afhjælpes hurtigst muligt, uden at Totalrådgiveren er berettiget til betaling herfor, jf. tillige pkt. 6.2.
   3. Såfremt en Part gør sig skyldig i væsentlig misligholdelse af dennes forpligtelser i henhold til Aftalen, er den anden Part berettiget til at ophæve Aftalen. Det er dog en betingelse for ophævelsen, at (i) der gives en forudgående, skriftlig meddelelse om, at Parten ønsker at påberåbe sig misligholdelsen, og (ii) at misligholdelsen ikke er berigtiget/udbedret senest 14 Arbejdsdage efter fremsendelse af en sådan meddelelse.
   4. Såfremt Totalrådgiveren erklæres konkurs, der indgives konkursbegæring eller begæring om rekonstruktion mod Totalrådgiveren, der sker åbning af tvangsakkord, Totalrådgiveren træder i likvidation, eller bliver taget under tvangsopløsning, er dette at betragte som væsentlig misligholdelse. Det præciseres, at boets meddelelse om indtræden i Aftalen efter ABR18 § 57, stk. 4 skal gives senest 5 dage fradato fra Bygherrens forespørgsel.
   5. Totalrådgiveren skal sikre, at Bygherren har en særskilt ret til at indtræde i Totalrådgiverens aftaler med underrådgivere i de tilfælde, der er beskrevet i pkt. 11.4. Bygherren kan forlange dokumentation herfor i forbindelse med godkendelse af underrådgivere, jf. pkt. 16.1.
   6. Bygherren er i tilfælde af, at Totalrådgiveren misligholder Aftalen, berettiget til at modregne de krav, som Bygherren måtte have som følge af misligholdelsen, i Totalrådgiverens vederlag.
   7. Såfremt Bygherren misligholder sine betalingsforpligtelser i henhold til Aftalen, er Totalrådgiveren berettiget til rente i overensstemmelse med rentelovens regler. Reglen i ABR18 § 35, stk. 2 gælder således ikke.
4. Tidsfrister
   1. For Aftalen gælder Hovedtidsplanen, der er vedlagt aftalen som bilag 4.
   2. Bygherren skal løbende indhente godkendelser enten fra xx provstiudvalg eller stiftsøvrigheden. Såfremt opgavens videre fremdrift afventer godkendelse/afgørelse enten fra xx provstiudvalg eller stiftsøvrigheden, er Totalrådgiveren forpligtet til at afvente denne, før yderligere arbejde udføres. I så fald er Totalrådgiveren berettiget til tidsfristforlængelse indtil afgørelse/godkendelse foreligger, men Totalrådgiveren er ikke berettiget til nogen form for økonomisk erstatning, kompensation eller ekstra vederlag. Parterne har i øvrigt krav på tidsfristforlængelse i overensstemmelse med ABR18 §§ 38 og 40.
   3. Ved overskridelse af sanktionsbærende tidsfrister nævnt i tidsplanen betales en dagbod på kr. [Indsæt beløb] pr. kalenderdag.
   4. Dagboden forfalder til betaling 5 arbejdsdage efter, at skriftligt påkrav fra Bygherren er fremsendt til Totalrådgiveren. Manglende fremsendelse af påkrav medfører ikke bortfald af pligt til betaling af bod.
   5. Bygherren kan helt eller delvis honorere udstedte fakturaer ved en erklæring om modregning med forfaldne bodsbeløb.
5. ANSVAR
   1. Totalrådgiveren er erstatningsansvarlig efter dansk rets almindelige regler med de begrænsninger, der følger af ABR18 § 50, stk. 1 og 2.
   2. Bygherrens godkendelse af Totalrådgiverens forslag eller lignende begrænser ikke Totalrådgiverens ansvar. Det forhold, at Bygherren repræsenteres af medarbejdere med ekspertise indenfor det relevante fagområde, fritager ligeledes ikke Totalrådgiveren for ansvar.
   3. Totalrådgiverens ansvar er begrænset til de beløb, som fremgår af pkt. 14.1. Eventuel selvrisiko skal betales af Totalrådgiveren.
6. FORSIKRING
   1. Totalrådgiveren har tegnet erhvervsansvarsforsikring i [Indsæt navn på forsikringsselskab]. Forsikringspolicen er vedlagt som Aftalens bilag 6, og indeholder følgende dækningssummer:

Personskade kr. [Indsæt beløb].

Tingsskade kr. [Indsæt beløb].

* 1. Totalrådgiveren forpligter sig til at opretholde forsikringsdækningen med ovenstående sum i 5 år fra byggeriets aflevering, og til at underrette Bygherren uden ugrundet ophold om forhold, der kan få væsentlig indflydelse på Bygherrens risiko for ikke at få fuld dækning for en ansvarsskade.

1. OVERDRAGELSE
   1. Totalrådgiveren er ikke berettiget til at overdrage sine rettigheder eller forpligtelser i henhold til Aftalen uden Bygherrens forudgående skriftlige samtykke.
   2. Transport i Totalrådgiverens honorar kan alene ske én gang til et anerkendt pengeinstitut efter Bygherrens forudgående skriftlige samtykke.
2. Underrådgivere
   1. Totalrådgiveren må kun med Bygherrens skriftlige samtykke anvende underrådgivere til udførelsen af Ydelserne.
   2. Totalrådgiveren hæfter under Aftalen for sine underrådgiveres handlinger og undladelser på samme måde som for sine egne forhold, og Totalrådgiveren bærer til enhver tid det fulde ansvar for opfyldelsen af de påtagne forpligtelser efter Aftalen.
3. Immaterielle RETTIGHEDER
   1. Bygherren opnår med Aftalen ret til brug, kopiering og ændring af det materiale, som Totalrådgiveren udarbejder, udvikler eller overdrager til Bygherren som led i Aftalens opfyldelse, jf. ABR18 § 37. Bygherren kan overdrage disse rettigheder til tredjemand, såfremt en sådan overdragelse er nødvendig for at gennemføre, tilrette eller ændre Projektet.
   2. Det materiale, som af Totalrådgiveren udarbejdes til Bygherren, må ikke offentliggøres – hverken helt eller delvist – uden Bygherrens skriftlige samtykke.
   3. Alt materiale, som af Totalrådgiveren udarbejdes, indhentes og/eller tilvejebringes i forbindelse med Aftalens udførelse skal stilles til rådighed for Bygherren i elektronisk, redigérbart format og i øvrigt på en sådan måde, at Bygherren til brug for Projektets gennemførelse kan anvende materialet eller lade dette viderebearbejde af en tredjepart, uden at Totalrådgiverens bistand dertil er nødvendig.
   4. Bygherren har ret til at få udleveret kopi af alt materiale, som Totalrådgiveren har udarbejdet som led i Aftalens opfyldelse, eller som Totalrådgiveren har modtaget fra tredjepart (forudsat, at tredjepart ikke lovligt kan modsætte sig en sådan videreoverdragelse).
   5. Ved ophør af Aftalen, uanset årsag, er Totalrådgiveren forpligtet til at overdrage alt materiale til Bygherren.
4. SPROG
   1. Al kommunikation – såvel skriftlig som mundtlig - mellem Totalrådgiveren og Bygherren skal være på dansk.

1. LOVVALG OG VÆRNETING
   1. Aftalen og enhver tvist, som udspringer deraf, er undergivet dansk ret.
   2. Tvister mellem Parterne løses i overensstemmelse med ABR18 kapitel J.

Totalrådgiveren accepterer at blive inddraget i retssag ved domstolene, idet omfang Bygherren bliver sagsøgt ved domstolene vedrørende forhold, der angår Aftalen.

1. Særlige bestemmelser
   1. Totalrådgiveren er bekendt med og accepterer, at Bygherren er en kirkelig myndighed, hvilket medfører særlige beslutningsprocesser. Igangsætning af de enkelte faser kræver således både Bygherrens forudgående godkendelse samt godkendelse fra xx provstiudvalg og eventuelt stiftsøvrigheden.
   2. Bygherren er på et hvilket som helst tidspunkt berettiget til at udskyde eller standse opgaven. Bygherrens udskydelse eller standsning af opgaven berettiger alene Totalrådgiveren til honorarfor arbejdet udført indtil udskydelsen eller standsningen, samt refusion af udlæg afholdt forinden udskydelsen eller standsningen. Totalrådgiveren har således ikke krav på dækning af yderligere udgifter, tab, erstatning, kompensation eller lignende. Ligeledes er Totalrådgiveren ikke berettiget til godtgørelse for Bygherrens anvendelse af det af Totalrådgiveren udarbejdede materiale.
2. Bilag

Bilag 1 Ydelsesbeskrivelse: Byggeri og Landskab 2018

Bilag 2 Afgrænsning af rådgiverydelser 2018

Bilag 3 ABR18

Bilag 4 Hovedtidsplan

Bilag 5 ANVENDES VED VALG A: ØKOMONISK OVERSLAGTotalrådgiverens overslag ELLER ANVENDES VED VALG B: MAKSIMERET BUDGET Totalrådgiverens prisestimat

Bilag 6 Totalrådgiverens ansvarsforsikringspolice

Bilag 7 Dokumentation for præmiebetaling/erklæring fra rådgiver om ikke at have præmierestance og at der ikke har været skadessager i forsikringsåret.

Bilag 8 Totalrådgiverens tilbud

1. Underskrifter
   1. Denne Aftale er underskrevet i to kopier, hvoraf hver Part har fået et eksemplar, der hver for sig er at opfatte som den originale Aftale.

|  |  |  |
| --- | --- | --- |
| Den: [Indsæt dato]  For [Indsæt navn på menighedsråd]: |  | Den: [Indsæt dato]  For [Indsæt navn på totalrådgiveren]: |
| Navn: [Indsæt navn]  Titel: [Indsæt titel] |  | Navn: [Indsæt navn]  Titel: [Indsæt titel] |

* 1. Aftalen er, i relation til det økonomiske grundlag for den samlede opgaves løsning, godkendt af xx provstiudvalg.

|  |
| --- |
| Den: [Indsæt dato]  For [Indsæt navn på provstiudvalg]: |
| Navn: [Indsæt navn]  Titel: [Indsæt titel] |